
Retningslinjer for forskergrupper ved Det juridiske fakultet

Godkjent av fakultetsstyret 24. april 2006
1. Formålet med å opprette forskergrupper er et ønske om å:

a. Styrke forskningssamarbeidet ved fakultetet.

b. Legge forholdene til rette for utvikling av flere forskningsledere.

c. Skape gode miljøer for utvikling av forskningsprosjekt. 

d. Øke andelen ekstern finansiering.

2. Forskergrupper oppnevnes av forskningsutvalget etter søknad. Søknaden skal inneholde opplysninger om:

a. Leder – oppnevnes for 2 år av gangen.

b. Medlemmer.

c. Tidligere og planlagte aktiviteter.

d. Publikasjoner. 

3. Krav til forskergruppene:

a. Gruppa må ha en leder med førstestillingskompetanse og som er villig til å ta et administrativt ansvar.

b. Gruppa må ha en nettside som presenterer aktiviteten, medlemmene, publikasjoner og lignende.

c. Gruppa må møtes minst tre ganger pr. semester.

d. Gruppa bør arrangere et seminar i året. 

4. Forskergruppelederen skal arbeide med:

a. Drift og utvikling av forskergruppene.

b. Kontaktperson for dekan, FU-leder og administrasjonen i faglige spørsmål.

c. Faglig informasjon på nettsidene.

d. Profilering av fagmiljøet utad.

e. Nettverksbygging, både nasjonalt og internasjonalt.

f. Enkel årlig rapportering om gruppenes aktivitet.

5. Drift og administrasjon:

a. Forskergruppelederen får uttelling med 20 timer pr. semester i timeregnskapet. Det gis et tillegg på inntil 37,5 timer i forbindelse med planlegging og gjennomføring av seminar. Timer som gis til seminar kan også fordeles til medlemmer i forskergruppen ved behov. Ved planlegging av større seminar kan satses økes.

b. Godkjente forskergrupper får et driftsbudsjett på kr 5 000 i året. I tillegg vil FU øremerke midler til arrangering av seminar som forskergruppene kan søke på.

c. Det er utarbeidet en mal for nettsidene til forskergruppene. 
d. Forskergruppene kan søke om administrativ støtte f. eks. i forbindelse med større arrangement, søknadsskriving osv. 

